Masamune Rikako

มาซามุเนะ ริคาโกะ (Masamune Rikako) เป็นหนึ่งในตัวละครเอกตัวหลักฝ่ายหญิงจากเรื่อง Artificial Girl และเป็นเทรนเนอร์ของมาเรีย

ริคาโกะเป็นเพื่อสมัยเด็กของซากุรางิ มาคิโนะ และยังเป็นตัวละครตัวแรกๆในเนื้อเรื่องที่แสดงออกว่าแอบชอบมาคิโนะอยู่

Overview
ริคาโกะ เป็นเพื่อนสมัยเด็กและเพื่อนสนิทเพียงคนเดียวของซากุรางิ มาคิโนะ แม้เธอจะเรียนอยู่กันคนละห้องกับมาคิโนะ แต่ทั้งสองก็เจอกันและกลับบ้านด้วยกันบ่อยเพราะบ้านอยู่ทางเดียวกัน ริคาโกะนั้นแอบชอบมาคิโนะอยู่ข้างเดียวโดยที่เขาไม่รู้ตัว (หรืออาจรู้ตัวแต่ไม่แสดงออก)

เธอเคยห้ามไม่ให้มาคิโนะไปแข่งขัน AG Battle เพราะเป็นห่วงเขาเนื่องจากมาคิโนะไม่เคยมีประสบการณ์มาก่อน แต่แล้วเธอก็ยอมใจอ่อนเมื่อเกือบจะแพ้ให้กับเขา (แต่สุดท้ายมาคิโนะเลือกที่จะเชื่อคำพูดของริคาโกะและตัดสินใจที่จะไม่ไปแข่งขัน)

ริคาโกะค่อนข้างมีความรู้เรื่อง AG อยู่พอสมควร เธอเป็นคนสอนพื้นฐานโดยคร่าวๆในการประลองให้กับมาคิโนะ แต่ฝีมือด้านการประลองของเธออาจจะเรียกว่ายังอยู่ในระดับขั้นธรรมดา เนื่องด้วยความสามารถของมาเรียที่เป็น AG ของเธอนั้นไม่ค่อยจะโดดเด่นสักเท่าไหร่ถ้าเทียบกับ AG ตัวอื่นๆ

Appearance
ผมยาวประบ่าสีแดงทับทิม ดวงตาสีม่วง หางตาชี้ขึ้นคล้ายสุนัขจิ้งจอก ชุดที่เธอสวมใส่มักจะเป็นชุดนักเรียนของโรงเรียนมินาโนะเช่นเดียวกับมาคิโนะ

Personality
ริคาโกะมีลักษณะนิสัยแบบสาวซึนเดเระ (ปากไม่ตรงกับใจ) เวลาเธอเขินอายมักจะม้วนผมและไม่สบตา ชอบแกล้งทำเป็นหงุดหงิดใส่มาคิโนะ และมักจะเผลอซึนแตกอยู่หลายครั้งเวลาถูกมาคิโนะรุกใส่แบบไม่ได้ตั้งใจ

นอกจากนี้หากเธอโมโหจนฟิวส์ขาดล่ะก็ไม่มีใครสามารถหยุดเธอได้ ต้องปล่อยให้เธอทำตามใจตัวเองไปเท่านั้น

The childhood friend
ริคาโกะมีบทบาทในฐานะเพื่อนสมัยเด็กของซากุรางิ มาคิโนะ เธอพบกับมาคิโนะและรินที่กำลังจะเดินทางไปสมัครเข้าร่วมแข่งขัน AG Battle เธอจึงห้ามไว้ เพราะเธอรู้ดีว่าการแข่งขันดังกล่าวไม่ใช่เรื่องง่าย มาคิโนะเองก็ไม่มีประสบการณ์เรื่อง AG มาก่อนเลย เมื่อมาคิโนะยืนกรานที่จะไปสมัครให้ได้ เธอจึงท้าสู้กับมาคิโนะโดยถ้าหากเขาชนะเธอจะยอมปล่อยเขาไป ริคาโกะส่งมาเรีย AG และพ่อบ้านสาวของบ้านเธอเข้าต่อสู้กับริน ผลการต่อสู้ออกมาริคาโกะเป็นฝ่ายชนะแต่ก็เกือบเสียท่า เธอจึงใจอ่อนยอมให้มาคิโนะไป แต่เขาเลือกที่จะเชื่อฟังคำพูดของริคาโกะ และตั้งใจที่จะฝึกซ้อมเพื่อไปสู่ AG Battle

Shirō Kasami encounter
ริคาโกะแนะนำให้มาคิโนะลงแข่งขัน "มินาโนะ กักคุเอ็น AG Battle" ซึ่งเป็นการประลอง AG Battle ครั้งแรกที่จะถูกจัดขึ้นภายในโรงเรียนมินาโนะ เพื่อเป็นการเก็บเกี่ยวประสบการณ์ ซึ่งมาคิโนะเองก็ตอบตกลงอย่างไม่ลังเล เธอจึงนัดแนะกับมาคิโนะเพื่อฝึกซ้อมก่อนแข่งขันจริง ปรากฏว่า ณ สถานที่ซ้อมทั้งสองได้พบกับชิโร่ คาซามิ เด็กหนุ่มจากโรงเรียนเดียวกันและเป็นเพื่อนร่วมห้องกับริคาโกะ แต่ไม่ได้รู้จักกันเป็นการส่วนตัว คาซามิท้าประลองกับมาคิโนะและริคาโกะแต่ริคาโกะปฏิเสธในตอนแรก ก่อนที่เธอจะถูกคาซามิยั่วโมโหจนตอบตกลง คาซามิท้าให้ทั้งคู่สู้กันในกติกาแบบ 2 รุม 1 ปรากฏว่าทั้งรินและมาเรียต่างถูกเล่นงานจนแพ้ไปอย่างง่ายดาย ก่อนที่คาซามิจะแนะนำตัวเองและ AG ของเขานามว่านาโอกิแล้วจากไป หลังการต่อสู้ริคาโกะช็อคสุดขีดกับเหตุการณ์ที่เกิดขึ้น แต่ก็ฟื้นฟูจิตใจจนกลับมาเป็นปกติในวันรุ่งขึ้นเตรียมพร้อมที่จะเข้าร่วมการประลอง โดยปฏิญาณตนไว้ว่าเธอจะจัดการกับคาซามิที่บังอาจดูถูกเธอและมาคิโนะให้จงได้

ริคาโกะสามารถฝ่าฟันจนถึงรอบรองชนะเลิศได้และเจอกับคาซามิ ระหว่างนั้นเธอสัญญากับมาคิโนะว่าจะเอาชนะคาซามิและเข้ารอบชิงชนะเลิศเพื่อไปเจอกับมาคิโนะให้ได้ การต่อสู้นั้นริคาโกะและมาเรียทำได้ดีกว่าที่คาดทำให้คาซามิและนาโอกิเพลี่ยงพล้ำอยู่เป็นระยะ แต่ทว่าสุดท้ายแล้วเธอก็ต้านทานความแข็งแกร่งของนาโอกิไม่ไหวและพ่ายแพ้ไปในที่สุด ริคาโกะซึ่งผิดหวังกับผลที่ออกมาได้แต่ขอโทษมาคิโนะที่ทำผิดสัญญา แต่มาคิโนะก็ไม่ถือโทษโกรธอะไรและต่อสู้กับคาซามิต่อ

สุดท้ายแม้มาคิโนะจะเอาชนะไม่ได้แต่ก็ได้ใจคนดูไปพอควร รวมทั้งยังทำให้คาซามิกลับตัวกลับใจและขอโทษริคาโกะโดยที่เธอก็ไม่ถือสาอะไร มาคิโนะได้รางวัลเป็นคูปองส่วนลดร้านเมดคาเฟ่ "Neko Paradise" จำนวนสองท่าน เขาจึงชักชวนริคาโกะให้ไปด้วยกันจนเธอเผลอซึนแตกออกมาเล็กน้อย

Relationship(s)

 * Maria - Artificial Girl, maid/butler
 * Sakuragi Makino - childhood friend, love interest
 * Shirō Kasami - classmate, former rival